Katarské vzdušné sily

Katarské vzdušné sily predstavujú leteckú zložku katarských ozbrojených síl. V súčasnosti majú 98 lietadiel  a pozostávajú z viac než 2100 členov personálu.

História 
Katarské vzdušné sily boli založené v roku 1974. Vtedajšie úzke vzťahy s Veľkou Britániou a Francúzskom sa hneď od založenia odrazili aj v skladbe lietadlového parku katarského letectva. Prvými prúdovými lietadlami Kataru boli štyri Hawker Hunter, vyradené z britskej RAF. Spojené kráľovstvo dodalo taktiež tri typy vrtuľníkov od spoločnosti Westland - Sea King, Whirlwind a Whirlwind. V priebehu rokov 1980 až 1984 získal Katar 6 ľahkých bojových lietadiel Alpha Jet a 14 stíhačiek Mirage F1.

K prvému bojovému nasadeniu katarských vzdušných síl došlo 22. januára 1991, keď s koalíciou ostatných štátov podnikli útoky na iracké pozemné jednotky, okupujúce Kuvajt. Katarské letectvo bolo v tej dobe sústredené na základni Doha a na niekoľkých priľahlých heliportoch. Práve počas vojny v Perzskom zálive boli letecké jednotky vystavené enormnému preťaženiu a zraniteľnosti. Preto bol v tej dobe prijatý plán ďalšieho rozvoja modernizácie vzdušných síl. Katar uzavrel s viacerými francúzskymi spoločnosťami zmluvy v hodnote viac ako 200 miliónov amerických dolárov. Kontrakty zahŕňali výstavbu novej vojenskej leteckej základne spolu s centrálou juhozápadne od hlavného mesta Al Udaid, výstavbu opevnených hangárov, nákup nových rádiolokátorov a niekoľkých batérií systému PVO Roland. Katarské vzdušné sily začali v roku 1997 nahradzovať zastarané Mirage F1 novými viacúčelovými lietadlami Mirage 2000. Transportné kapacity ozbrojených síl zabezpečil Katar nákupom ôsmich strategických dopravných lietadiel C-17 Globemaster III a štyroch menších C-130J Super Hercules. Od roku 2015 je katarské letectvo vybavené 24 švajčiarskymi lietadlami Pilatus PC-21, na ktorých prebieha základný a pokračovací výcvik pilotov.

V priebehu nasledujúcich rokov má modernizácia vzdušných síl pokračovať. Katar uzavrel zmluvy na nákup 24 stíhacích lietadiel Dassault Rafale, 24 bojových vrtuľníkov AH-64 Apache, troch lietadiel včasnej výstrahy a riadenia Boeing 737 AEW&C a dvoch tankovacích lietadiel Airbus A330 MRTT.

Štruktúra leteckých jednotiek 
 Letecká základňa Doha
 1. stíhacie krídlo
 11. letka blízkej palebnej podpory - Dassault/Dornier Alpha Jet
 7. letka na vybojovanie vzdušnej prevahy - Dassault Mirage 2000
2. vrtuľníkové krídlo
 6. letka blízkej podpory - SA 342
 8. letka na boj proti hladinovým plavidlám - Westland Sea King
 9. viacúčelová letka - Westland Sea King
3. vrtuľníkové krídlo
 20. letka - AgustaWestland AW139
 Letecká základňa Udeid
Transportné krídlo
Transportná letka - Boeing C-17 Globemaster III, Lockheed Martin C-130J Super Hercules

Lietadlový park

Referencie 

Katar